
Atklāta konkursa nolikums uz Finanšu un grāmatvedības 
departamenta Ekonomikas nodaļas vecākā ekonomista amatu

1. Vispārīgais noteikums
Atklāta konkursa mērķis ir noskaidrot un apstiprināt Finanšu un grāmatvedības departamenta Ekonomikas nodaļas vecākā ekonomista (profesijas kods 2631 02) amata pienākumu izpildei piemērotāko pretendentu, kurš atbilstoši amata kompetencēm nodrošinātu Finanšu un grāmatvedības departamenta funkciju kvalitatīvu un savlaicīgu izpildi.

2. Konkursa komisija
2.1. [bookmark: _Ref219299969]Konkursa komisija izveidota trīs Talsu novada pašvaldības Centrālās pārvaldes darbinieku sastāvā.
2.2. Komisija darbu veic klātienē. Komisija ir lemttiesīga, ja tās sēdē piedalās trīs komisijas locekļi.
2.3. Finanšu un grāmatvedības departamenta Ekonomikas nodaļas vecākā ekonomista amata konkursa nolikuma (turpmāk – Nolikums) 2.1. punktā minētā komisija veic pretendentu iesniegto pieteikumu dokumentu izvērtēšanu un Nolikuma noteiktajā kārtībā nosaka pretendentu darba interviju norises laiku un vietu. 
2.4. Darbinieks, kurš atbildīgs par konkursa gaitas dokumentēšanu, ar elektroniskā pasta starpniecību paziņo pretendentiem darba intervijas norises laiku un vietu. Darba intervija var tikt organizēta attālināti, izmantojot komunikāciju tehnoloģijas.
2.5. Komisijas sēdes tiek protokolētas. Protokolēšanu nodrošina Administratīvā departamenta vecākais personāla speciālists. 
2.6. [bookmark: _Hlk196314838]Komisija sagatavo konkursa norises noslēguma protokolu un kopā ar konkursā uzvarējušā pretendenta iesniegtajiem dokumentiem un ierosinājumu par pretendenta izvirzīšanu iecelšanai amatā iesniedz Talsu novada pašvaldības izpilddirektoram lēmuma apstiprināšanai.

3. Amata pretendenti
3.1. [bookmark: _Hlk138937841]Konkursā var piedalīties un par tā uzvarētāju kļūt jebkura pilngadīga persona, kura Nolikumā noteiktajā termiņā iesniegusi pieteikumu kopā ar visiem Nolikumā noteiktajiem pretendentu atlases dokumentiem un saņēmusi augstāko punktu skaitu.
3.2. [bookmark: _Hlk161393863]Pieteikumu ar norādi “Konkursam uz Finanšu un grāmatvedības departamenta Ekonomikas nodaļas vecākā ekonomista amatu” var iesniegt:
0. nosūtot uz elektroniskā pasta adresi vakances@talsi.lv;
0. nosūtot pa pastu, norādot adresātu – Talsu novada pašvaldība, Administratīvais departaments, Kareivju iela 7, Talsi, Talsu novads, LV-3201;
0. slēgtā aploksnē, ievietojot to pie Talsu novada pašvaldības ārdurvīm novietotajā pasta kastē, norādot adresātu – Administratīvais departaments, Talsu novada pašvaldība, Kareivju iela 7, Talsi, Talsu novads, LV-3201.
3.3. Pa pastu iesūtītam vai personīgi iesniegtam pieteikumam jābūt personīgi parakstītam, savukārt elektroniskā pasta adresē iesūtītam pieteikumam jābūt parakstītam ar drošu elektronisko parakstu.
3.4. Pieteikums jāiesniedz Talsu novada pašvaldībā vai jānodrošina tā iesūtīšana pa pastu (pasta zīmogs) vai elektroniskā pasta adresē vakances@talsi.lv līdz 2026. gada 23. septembrim (ieskaitot). Pēc šī termiņa saņemtie pieteikumi netiek vērtēti.
3.5. [bookmark: _Ref219298858]Pieteikumam jāsatur šādi dokumenti:
3.5.1. dzīves apraksts (CV);
3.5.2. motivēts pieteikums;
3.5.3. nolikuma prasībām atbilstošas augstākās izglītības apliecinoši dokumentu atvasinājumi.
3.6. Pretendentam jāiesniedz dokumentu atvasinājumi, kas apliecina amata pienākumu izpildei atbilstošu papildu apmācību apguvi pēdējo trīs gadu laikā (katra apmācība ne mazāk kā 8 stundu apjomā). 

4. Pieteikumu izskatīšana, vērtēšanas kritēriji, lēmuma pieņemšana
4.1. [bookmark: _Hlk155082481]Konkursa pirmajā kārtā, 5 darba dienu laikā pēc pieteikumu iesniegšanas termiņa beigām,  komisija atver aploksnes un/vai izvērtē elektroniski iesūtītos pieteikumus, atlasa tos pieteikumus, kuri satur visus Nolikuma 3.5. punktā noteiktos pieteikuma dokumentus, izvērtē pretendenta izglītību, pieredzi un motivēto pieteikumu.
4.2. Ja amata pretendentu atlases dalībnieks nav iesniedzis kādu no 3.5. punktā pieprasītajiem dokumentiem, viņš netiek virzīts tālākai vērtēšanai.
4.3. Konkursa pirmajā kārtā komisija, pamatojoties uz iesniegtajiem dokumentiem, izvērtē pretendenta atbilstību Nolikumā noteiktajām prasībām, pamatojoties uz šādiem kritērijiem:
	Kritērijs
	Punkti

	1. Izglītība 
	

	1.1. Maģistra grāds ekonomikas, finanšu vai līdzīgā jomā.
	3 punkti

	Bakalaura grāds vai 2. līmeņa augstākā ekonomikas, finanšu vai līdzīgā jomā.
	2 punkti

	1. līmeņa augstākā izglītība
	1 punkts

	Papildu apmācības (pēdējo 3 gadu laikā), kas saistītas ar amata pienākumu izpildi (katra apmācība ne mazāk kā 8 stundu apjomā) – 0,2 punkti par katru, bet ne vairāk kā par 5 apmācībām.
	līdz 1 punktam

	2. [bookmark: _GoBack]Profesionālā pieredze
	

	2.1. Pieredze finanšu jomā, plānošanā un datu analīzē.
	2 punkti

	3. Motivēts pieteikums
	līdz 1 punktam

	Kopā:
	Maksimālais punktu skaits 7



4.4. Uz konkursa otro kārtu (darba interviju) tiek uzaicināti pretendenti, kuri pirmajā kārtā ieguvuši lielāko punktu skaitu. Pretendentu skaitu nosaka komisija, savstarpēji vienojoties.
4.5. Lēmumu par pretendenta atbilstību konkursa otrajā kārtā (pēc darba intervijas) komisija pieņem, pamatojoties uz šādiem kritērijiem:
	Kritērijs
	Punkti

	1. Pretendenta izpratne par amata pienākumu izpildi (skaidrojums par iespējamām problēmām, to risinājumu, spēja sniegt kompetentas atbildes uz jomai specifiskiem jautājumiem u.c.)
	līdz 3 punktiem

	2. Pretendenta saskarsmes spējas, komunikācijas un argumentācijas prasme.
	līdz 3 punktiem

	Kopā:
	Maksimālais punktu skaits  6



4.6.  Komisijas locekļiem otrās kārtas (intervijas laikā) ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi u.c. ar amata pienākumiem saistītus jautājumus.
4.7. Komisijas locekļiem ir tiesības uzdot jautājumus pretendentam tā saskarsmes spēju, komunikācijas un argumentācijas prasmju novērtēšanai.
4.8. [bookmark: _Hlk490483396][bookmark: _Hlk83202851]Par otrajā kārtā veikto pretendentu novērtēšanu komisija apkopo informāciju, norādot katram pretendentam otrajā kārtā iegūto punktu skaitu.
4.9. Lēmumu par pretendenta atbilstību amatam un izvirzīšanu iecelšanai amatā pieņem, pamatojoties uz pirmajā un otrajā kārtā iegūto punktu kopsummu. Katra komisijas locekļa piešķirtie novērtējuma punkti katram pretendentam pirmajā un otrajā kārtā tiek summēti un dalīti ar komisijas locekļu skaitu. 
4.10. Ja pretendenti saņēmuši vienādu novērtējumu, priekšrocības virzīšanai apstiprināšanai amatā ir tam pretendentam, par kuru, komisija balsojot, pieņem lēmumu.
4.11. [bookmark: _Hlk488737392]Par konkursa rezultātiem rakstveida formā paziņo katram otrajā kārtā intervētajam pretendentam 5 darba dienu laikā pēc Talsu novada pašvaldības izpilddirektora apstiprinājuma saņemšanas.
4.12. Piekrišanu konkursa rezultātā uzsākt Finanšu un grāmatvedības departamenta Ekonomikas nodaļas vecākā ekonomista amata pienākumu izpildi konkursa uzvarētājs apliecina rakstveida iesniegumā pēc tam, kad saņēmis informāciju par konkursa rezultātiem.
4.13. Ja pretendents, kurš uzvarējis atklātā konkursā, pieņem lēmumu atteikties no Finanšu un grāmatvedības departamenta Ekonomikas nodaļas vecākā ekonomista amata pienākumu izpildes, var tikt pieņemts lēmums par nākamā otrajā kārtā intervētā pretendenta ar lielāko iegūto punktu skaitu izvirzīšanu pieņemšanai darbā, ievērojot šī Nolikuma nosacījumus.

5. Noslēguma jautājumi
5.1. Informācija par konkursa prasībām un pretendentu atlases nosacījumiem tiek ievietota Pašvaldības tīmekļvietnē www.talsunovads.lv, Nodarbinātības valsts aģentūras tīmekļvietnē www.nva.gov.lv, tiešsaistes sociālo tīklu tīmekļvietnēs www.facebook.com un www.linkedin.com.
5.2. Iesniegtie dokumenti pretendentam atpakaļ netiek izsniegti, izņemot gadījumu, ja konkurss tiek atsaukts pirms dokumentu iesniegšanas termiņa beigām.
5.3. Pieteikumi, kas saņemti pēc Nolikuma 3.4. punktā noteiktā termiņa, nesatur visus Nolikuma 3.5. punktā noteiktos dokumentus, netiek izvērtēti.
5.4. Konkursa dokumentiem saskaņā ar Talsu novada pašvaldības 2026. gada 22. janvāra rīkojumu Nr. TNPCP/26/4-4/12/RSJ “Par ierobežotas pieejamības informācijas statusa noteikšanu” ir ierobežotas pieejamības statuss.
5.5. Ja konkurss ir bijis nesekmīgs (nav pieteicies neviens pretendents vai pieteikušos pretendentu iesniegtie dokumenti un/vai profesionālā sagatavotība neatbilst Nolikumā noteiktajām prasībām) un par to pieņemts komisijas lēmums, vai izpilddirektors neapstiprina komisijas pieņemto lēmumu, konkurss var tikt izbeigts bez rezultāta vai izsludināts atkārtots konkurss.


Izpilddirektors	M. Grohjacka

